CELEX: 62022TN0193
Language: mt
Date: 2022-04-15 00:00:00
Title: Kawża T-193/22: Rikors ippreżentat fil-15 ta’ April 2022 – OT vs Il-Kunsill

30.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/48
            
         
      Rikors ippreżentat fil-15 ta’ April 2022 – OT vs Il-Kunsill
      (Kawża T-193/22)
      (2022/C 213/67)
      Lingwa tal-kawża: il-Franċiż
      
         Partijiet
      
      
         Rikorrent: OT (rappreżentanti: J.-P. Hordies u C. Sand, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kunsill (UE) 2022/427 tal-15 ta’ Marzu 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2022, L 87I, p. 1, rettifika fil-ĠU 2022, L 105, p. 66), sa fejn dan jikkonċerna lir-rikorrent;
               
            
                  —
               
               
                  tannulla d-Deċiżjoni tal-Kunsill (PESK) 2022/429 tal-15 ta’ Marzu 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (ĠU 2022, L 87I, p. 44, rettifika fil-ĠU 2022, L 105, p. 67), sa fejn din tikkonċerna lir-rikorrent;
               
            
                  —
               
               
                  tikkundanna lill-Kunsill għall-ispejjeż tal-proċedura, inklużi dawk sostnuti mir-rikorrent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka seba’ motivi.
      
                  1.
               
               
                  L-ewwel motiv ibbażat fuq eċċezzjoni ta’ illegalità tal-punti (d) u (g) tal-Artikolu 1 tar-Regolament tal-Kunsill (UE) 2022/330 tal-25 ta’ Frar 2022 li jemenda r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2022, L 51, p. 1) u fuq ksur tal-prinċipji ta’ ugwaljanza fit-trattament, ta’ ċertezza legali u ta’ amministrazzjoni tajba.
               
            
                  2.
               
               
                  It-tieni motiv ibbażat fuq il-ksur tal-Artikoli 7 u 24 tal-Karta tad-Drittijiet Fundamentali tal-Unjoni Ewropea, fuq il-ksur tal-Artikoli 2 u 3 tal-Konvenzjoni ta’ New York dwar id-Drittijiet tat-Tfal u fuq il-ksur tal-Artikolu 8 tal-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali.
               
            
                  3.
               
               
                  It-tielet motiv ibbażat fuq il-ksur tal-obbligu ta’ motivazzjoni.
               
            
                  4.
               
               
                  Ir-raba’ motiv ibbażat fuq il-ksur tad-drittijiet tad-difiża.
               
            
                  5.
               
               
                  Il-ħames motiv ibbażat fuq żball manifest ta’ evalwazzjoni tal-fatti.
               
            
                  6.
               
               
                  Is-sitt motiv ibbażat fuq il-ksur tal-prinċipju ġenerali ta’ proporzjonalità.
               
            
                  7.
               
               
                  Is-seba’ motiv ibbażat fuq il-ksur sproporzjonat tad-dritt għall-proprjetà, tal-libertà ta’ intrapriża u tad-dritt li tiġi eżerċitata professjoni.